****

**JAUNIMO REIKALŲ AGENTŪROS**

**DIREKTORIUS**

**ĮSAKYMAS**

**DĖL JAUNIMO REIKALŲ AGENTŪROS DIREKTORIAUS 2023 M. GRUODŽIO 29 D. ĮSAKYMO NR. 2V-374 „DĖL JAUNIMO REIKALŲ AGENTŪROS VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO IR SKATINIMO TVARKOS PATVIRTINIMO“ PAKEITIMO**

2024 m. balandžio 23 d. Nr. 2V-122(1.4 E)

 Vilnius

Vadovaudamasis Lietuvos Respublikos valstybės tarnybos įstatymo 19 straipsnio 3 dalimi, Lietuvos Respublikos darbo kodekso 206 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 straipsnio 5 dalimi, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2023 m. lapkričio 8 d. nutarimu Nr. 857 „Dėl Darbo apmokėjimo sistemos nustatymo rekomendacijų patvirtinimo“, Vienkartinių piniginių išmokų valstybės tarnautojams ir biudžetinių įstaigų darbuotojams, dirbantiems pagal darbo sutartis, skyrimo tvarkos aprašu, patvirtintu Lietuvos Respublikos Vyriausybės 2002 m. liepos 19 d. nutarimu Nr. 1167 „Dėl Vienkartinių piniginių išmokų valstybės tarnautojams skyrimo tvarkos aprašo patvirtinimo“,

pakeičiu Jaunimo reikalų agentūros direktoriaus 2023 m. gruodžio 29 d. įsakymu Nr. 2V-374 „Dėl Jaunimo reikalų agentūros valstybės tarnautojų ir darbuotojų, dirbančių pagal darbo sutartis, darbo apmokėjimo ir skatinimo tvarkos patvirtinimo“ patvirtintą Jaunimo reikalų agentūros valstybės tarnautojų ir darbuotojų, dirbančių pagal darbo sutartis, darbo apmokėjimo ir skatinimo tvarką ir išdėstau ją nauja redakcija (pridedama).

Direktorius Jonas Laniauskas

PATVIRTINTA

Jaunimo reikalų agentūros direktoriaus

2023 m. gruodžio 29 d.

įsakymu Nr. 2V-374

(2024 m. d. įsakymo Nr. 2V-

redakcija)

**JAUNIMO REIKALŲ AGENTŪROS**

**VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO IR SKATINIMO TVARKA**

**I SKYRIUS**

**BENDROSIOS NUOSTATOS**

1. Jaunimo reikalų agentūros Valstybės tarnautojų ir darbuotojų, dirbančių pagal darbo sutartis, darbo apmokėjimo ir skatinimo tvarka (toliau – Darbo apmokėjimo tvarka) nustato darbo apmokėjimo sistemą, pareiginių algų koeficiento nustatymo, papildomo apmokėjimo (priemokų), vienkartinių piniginių išmokų, kitų piniginių ir nepiniginių naudų skyrimo tvarką Jaunimo reikalų agentūroje valstybės tarnautojams, išskyrus įstaigos vadovą, (toliau – Tarnautojai) ir darbuotojams, dirbantiems pagal darbo sutartis (toliau – Darbuotojai).
2. Darbo apmokėjimo tvarka parengta vadovaujantis Lietuvos Respublikos valstybės tarnybos įstatymu (toliau – Valstybės tarnybos įstatymas), Lietuvos Respublikos darbo kodeksu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – Darbo apmokėjimo įstatymas), Vienkartinių piniginių išmokų valstybės tarnautojams ir biudžetinių įstaigų darbuotojams, dirbantiems pagal darbo sutartis, skyrimo tvarkos aprašu, patvirtintu Lietuvos Respublikos Vyriausybės 2002 m. liepos 19 d. nutarimu Nr. 1167 „Dėl Vienkartinių piniginių išmokų valstybės tarnautojams skyrimo tvarkos aprašo patvirtinimo“, kitais teisės aktais ir (ar) rekomendacijomis.
3. Darbo apmokėjimo tvarkoje vartojamos sąvokos suprantamos taip, kaip jos apibrėžtos Valstybės tarnybos įstatyme, Darbo kodekse, Darbo apmokėjimo įstatyme ir kituose darbo santykius reglamentuojančiuose teisės aktuose.

**II SKYRIUS**

**VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ (KARJEROS) LYGIAI**

1. Jaunimo reikalų agentūros Tarnautojų ir Darbuotojų pareigybės ir jų karjeros lygiai yra šie (laikant, kad 1 – žemiausias pareigybės lygis, 7 – aukščiausias pareigybės lygis):

|  |  |  |
| --- | --- | --- |
| **Karjeros lygis** | **Tarnautojai** | **Darbuotojai** |
|  |
| **Pareigų pavadinimas** | **Pareigų pavadinimas** | **Pareigybės****lygis** |  |
| 7 | Direktorius | - | - |  |
| 6 | Direktoriaus pavaduotojas | - | - |  |
| 5 | Skyriaus vedėjas Vyriausiasis patarėjas | Skyriaus vedėjas, Projekto „Jungtys“ vadovas, Vyriausiasis patarėjas | A |  |
| B |  |
| 4 | , Vyresnysis patarėjas | Vyresnysis patarėjas - | A |  |
| B |  |
| 3 | Patarėjas | Patarėjas, vyriausiasis finansininkas, Projekto „Jungtys“ finansininkas, ekspertas, Programos vadovas | A |  |
| B |  |
| 2 | Vyriausiasis specialistas | Vyriausiasis specialistas, finansininkas, Projektų vadovas, metodininkas, Projekto „Jungtys“ partnerių finansininkas | A |  |
| B |  |
| 1 | Specialistas | Specialistas, Siauros srities specialistas, Projekto „Jungtys“ jaunimo darbuotojas-atvejo koordinatorius | A |  |
| B |  |
| C |  |

1. Darbuotojų ir Tarnautojų darbo užmokesčio pareiginės algos koeficiento dydį riboja pareiginės algos koeficientų intervalo rėžiai, kurie yra nustatomi kiekvienai pareigybei, atsižvelgiant į šiuos kriterijus:
	1. veiklos sudėtingumo – kriterijus, apibrėžiantis gebėjimą atlikti tam tikro sudėtingumo (lygio, apimties) užduotis;
	2. atsakomybės lygio – kriterijus, apibrėžiantis pareigybės faktinį atsakomybės lygį už laukiamą rezultatą;
	3. žinojimo ir žinių sudėtingumo – kriterijus, apibrėžiantis, ką užimant pareigybę būtina žinoti ir mokėti, kad darbas būtų atliktas sėkmingai (specialybės žinios ir įgūdžiai, kuriuos būtina įgyti per mokymąsi ar praktiką).

**III SKYRIUS**

**DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMA**

1. Jaunimo reikalų agentūroje Darbuotojų pareigybės gali būti trijų Darbo apmokėjimo įstatyme nustatytų lygių pagal reikalaujamą išsilavinimą:
	1. A lygio – pareigybės, kurioms būtinas ne žemesnis kaip aukštasis išsilavinimas:
		1. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar lygiavertis išsilavinimas;
		2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar lygiavertis išsilavinimas;
	2. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
	3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija.
2. Darbuotojų darbo užmokestį sudaro:
	1. pareiginė alga;
	2. priemokos;
	3. piniginė išmoka už atliktą darbą;
	4. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų.
3. Darbuotojų pareiginė alga nustatoma pareiginės algos koeficientais. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis. Pareiginės algos koeficientas nustatomas iš Darbo apmokėjimo tvarkos
1 priede atitinkamai pareigybei nustatyto pareiginės algos koeficientų intervalo. Sprendimą dėl pareigybei taikomo pareiginės algos koeficiento ar koeficientų intervalo nustato Jaunimo reikalų agentūros direktorius.
4. Darbuotojo pareiginės algos koeficientas iš Darbo apmokėjimo tvarkos 1 priede esančių intervalų sulygstamas darbo sutartyje.
5. A1 lygio pareigybių pareiginės algos koeficientai didinami 20 procentų. Nustatant pareiginės algos koeficientą, papildomai įvertinus, kad pareigybė atitinka Lietuvos Respublikos Vyriausybės patvirtintame Atskirų profesijų, kurių darbuotojų trūksta Lietuvos Respublikos valstybės ir savivaldybių įstaigose, sąraše nurodytas profesijas, šiai pareigybei Darbo apmokėjimo tvarkos
1 priede nurodytas pareiginės algos koeficientas gali būti didinamas iki 100 procentų.
6. Darbuotojui, atsižvelgiant į atliekamų funkcijų ar užduočių sudėtingumą, mastą ir pobūdį, gali būti skiriamos šios priemokos:
	1. už pavadavimą, kai raštu pavedama laikinai atlikti kitos pareigybės funkcijas;
	2. už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos;
	3. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė.
7. Kiekvienos iš Darbo apmokėjimo tvarkos 11 punkte nurodytų priemokų konkretų dydį (procentą) ir priemokos mokėjimo laikotarpį nustato Jaunimo reikalų agentūros direktorius priimdamas sprendimą dėl priemokos skyrimo, vadovaudamasis šiais apribojimais:
	1. Kiekviena Darbuotojui skiriama priemoka negali būti mažesnė kaip 10 procentų Darbuotojo pareiginės algos, priklausomai nuo pavedamų atlikti funkcijų ir (ar) užduočių sudėtingumo, mąsto, trukmės ir kitų aplinkybių bei atsižvelgiant į Jaunimo reikalų agentūros finansinius išteklius.
	2. Visų vienu laikotarpiu Darbuotojui skiriamų priemokų suma negali viršyti 80 procentų jo pareiginės algos.
	3. Darbuotojui, kuriam pavedama apmokyti naujai priimtą Jaunimo reikalų agentūros Tarnautoją ar Darbuotoją, (mentoriui) skiriama 10 procentų priemoka už papildomų užduočių, suformuluotų raštu, atlikimą, kai atliekamos pareigybės aprašyme nenumatytos funkcijos.
	4. Už Skyriaus vedėjo pavadavimą skiriama priemoka už pavadavimą nuo trečios iki dešimtos darbo (pavadavimo) dienos – 10 procentų, nuo 11 darbo (pavadavimo) dienos – 20 procentų. Taikoma tais atvejais, kai pavaduojančiam darbuotojui toks pavadavimas nepriskirtas pagal pareigybės aprašyme nustatytas funkcijas.
	5. Atskirais atvejais gali būti priimtas motyvuotas sprendimas skirti didesnę ar mažesnę šiame punkte nurodytą priemoką.
8. Darbuotojo pareiginės algos koeficientas kitais atvejais, nei skelbiant konkursą Darbuotojo pareigybei užimti, bet vadovaujantis Darbo apmokėjimo tvarkos 1 priede nurodytais kriterijais, nustatomas:
	1. Įvertinus Darbuotojo veiklą kaip viršijančią lūkesčius nustatomas 0,06–0,18 didesnis nei iki vertinimo koeficientas, tačiau esantis tos pareigybės pareiginės algos koeficiento intervalo rėžiuose;
	2. perkeliamam į aukštesnes pareigas Darbuotojui pareiginė alga nustatoma iš pareigybės, į kurią Darbuotojas perkeliamas pareiginės algos koeficiento rėžių, taikant 0,12–0,36 didesnį pareiginės algos koeficientą, negu buvo jam iki perkėlimo nustatytas pareiginės algos koeficientas;
9. perkeliamam į lygiavertes pareigas Darbuotojui nustatoma tokio paties dydžio kaip buvusi iki perkėlimo pareiginė alga;
10. perkeliamam į žemesnes pareigas Darbuotojui pareiginė alga nustatoma iš pareigybės, į kurią Darbuotojas perkeliamas pareiginės algos koeficiento rėžių (nustatytų 1 priede), taikant
0,06–0,18 mažesnį pareiginės algos koeficientą, negu iki perkėlimo jam buvo nustatytas pareiginės algos koeficientas;
11. kitais Darbo apmokėjimo įstatyme ir kituose teisės aktuose nustatytas atvejais.

**IV SKYRIUS**

**VALSTYBĖS TARNAUTOJŲ DARBO APMOKĖJIMO SISTEMA**

1. Tarnautojų darbo užmokestį sudaro:
	1. pareiginė alga;
	2. priemokos;
	3. priedas už tarnybos Lietuvos valstybei stažą;
	4. mokėjimas už darbą poilsio ir švenčių dienomis, nakties, viršvalandinį darbą ir budėjimą.
2. Tarnautojų darbo apmokėjimo sistemos pagrindas yra pareigybės, suskirstytos pagal veiklos pobūdį, atsakomybės apimtis bei sprendimų priėmimo sudėtingumą. Prieš skelbiant konkursą į Tarnautojo pareigas, pareiginės algos koeficientas ar pareiginės algos koeficientų intervalas nustatomas iš Darbo apmokėjimo tvarkos 2 priede Tarnautojo pareigybei nustatyto pareiginės algos koeficientų intervalo ir nurodomas skelbime apie konkursą. Sprendimą dėl pareigybei taikomo pareiginės algos koeficiento ar koeficientų intervalo nustato Jaunimo reikalų agentūros direktorius.
3. Konkretus pareiginės algos koeficiento dydis atitinkamoje koeficientų intervalo rėžių dalyje nustatomas, atsižvelgiant į Tarnautojo pareigybės aprašyme nustatytoms funkcijoms reikalingas kompetencijas, reikalingą patirtį, analogiško ar panašaus darbo rinkoje ypatumus, kvalifikacinius reikalavimus, įvertinus 5 punkte nurodytus kriterijus bei atsižvelgiant į Jaunimo reikalų agentūros finansinius išteklius. Pareiginės algos koeficiento dydis gali kisti rėžių ribose Valstybės tarnybos įstatyme ir šioje tvarkoje numatytais atvejais ir dydžiais, tačiau negali būti mažesnis nei tai pareigybei nustatytas minimalus koeficiento dydis ir negali viršyti didžiausios pareiginės algos koeficiento rėžio ribos.
4. Tarnautojo pareiginės algos koeficientas kitais atvejais, nei skelbiant konkursą Tarnautojo pareigybei užimti, bet vadovaujantis Darbo apmokėjimo tvarkos 2 priede bei šios tvarkos 19 punkte nurodytais kriterijais, nustatomas:
	1. perkeliamam ar laikinai perkeliamam į aukštesnes pareigas Tarnautojui pareiginė alga nustatoma iš pareigybės, į kurią Tarnautojas perkeliamas pareiginės algos koeficiento rėžių, taikant ne mažiau kaip 0,12–0,36 didesnį pareiginės algos koeficientą, negu buvo jam iki perkėlimo nustatytas pareiginės algos koeficientas;
	2. perkeliamam ar laikinai perkeliamam į lygiavertes pareigas Tarnautojui nustatoma tokio paties dydžio kaip buvusi iki perkėlimo pareiginė alga;
	3. perkeliamam į žemesnes pareigas Tarnautojui pareiginė alga nustatoma iš pareigybės, į kurią Tarnautojas perkeliamas pareiginės algos koeficiento rėžių (nustatytų 2 priede), taikant
	0,06–0,18 mažesnį pareiginės algos koeficientą, negu iki perkėlimo jam buvo nustatytas pareiginės algos koeficientas;
	4. laikinai perkeliamam į žemesnes pareigas valstybės tarnautojui nustatoma iki perkėlimo buvusi jo pareiginė alga;
	5. kitais Valstybės tarnybos įstatyme ir kituose teisės aktuose nustatytas atvejais.
5. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas bazinis dydis. Pareiginė alga apskaičiuojama atitinkamą pareiginės algos koeficientą dauginant iš bazinio dydžio.
6. Tarnautojams priedą už tarnybos stažą sudaro vienas procentas pareiginės algos už kiekvienus tarnybos Lietuvos valstybei metus. Šio priedo suma negali viršyti 20 procentų pareiginės algos, išskyrus įstatymų nustatytas išimtis.
7. Tarnautojams gali būti skiriamos šios priemokos:
	1. už pavadavimą, kai raštu pavedama laikinai atlikti ir kito valstybės tarnautojo ar darbuotojo, dirbančio pagal darbo sutartį, pareigybei nustatytas funkcijas;
	2. už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos.
	3. už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.
8. Kiekvienos iš Darbo apmokėjimo tvarkos 23 punkte nurodytų priemokų konkretų dydį (procentą) ir priemokos mokėjimo laikotarpį nustato Jaunimo reikalų agentūros direktorius priimdamas sprendimą dėl priemokos skyrimo, vadovaudamasis šiais apribojimais:
	1. Kiekviena Tarnautojui skiriama priemoka negali būti mažesnė kaip 10 procentų Tarnautojo pareiginės algos, priklausomai nuo pavedamų atlikti funkcijų ir (ar) užduočių sudėtingumą, mąstą, trukmę ir kitas aplinkybes ir Jaunimo reikalų agentūros finansinius išteklius.
	2. Visų vienu laikotarpiu Tarnautojui skiriamų priemokų suma negali viršyti 80 procentų jo pareiginės algos.
	3. Tarnautojui, kuriam pavedama apmokyti naujai priimtą Jaunimo reikalų agentūros Tarnautoją ar Darbuotoją, (mentoriui) skiriama 10 procentų priemoka už papildomų užduočių, suformuluotų raštu, atlikimą, kai atliekamos pareigybės aprašyme nenumatytos funkcijos.
	4. Už Skyriaus vedėjo pavadavimą skiriama priemoka už pavadavimą nuo trečios iki dešimtos darbo (pavadavimo) dienos – 10 procentų, nuo 11 darbo (pavadavimo) dienos – 20 procentų. Taikoma tais atvejais, kai pavaduojančiam darbuotojui toks pavadavimas nepriskirtas pagal pareigybės aprašyme nustatytas funkcijas.
	5. Atskirais atvejais gali būti priimtas motyvuotas sprendimas skirti didesnę šiame punkte nurodytą priemoką.

**V SKYRIUS**

**TARNAUTOJŲ IR DARBUOTOJŲ SKATINIMAS IR PAPILDOMOS SOCIALINĖS GARANTIJOS**

1. Už nepriekaištingą tarnybinių pareigų atlikimą Tarnautojai ir už nepriekaištingą pareigų atlikimą Darbuotojai, esant tiesioginio vadovo motyvuotam siūlymui, gali būti skatinami šiomis skatinimo priemonėmis:
	1. padėka;
	2. iki 2 pareiginių algų dydžio pinigine išmoka už asmeninį išskirtinį indėlį įgyvendinant Jaunimo reikalų agentūrai nustatytus tikslus, arba už pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
	3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
	4. vienkartine pinigine išmoka, kuri gali būti skiriama ne daugiau kaip kartą per metus ir negali viršyti 100 procentų nustatytosios valstybės tarnautojo ar darbuotojo pareiginės algos dydžio:
		1. nepriekaištingai (pavyzdingai) savo pareigas einantiems valstybės tarnautojams ir darbuotojams;
		2. kai valstybės tarnautojo tarnybinė veikla ar darbuotojo veikla įvertinta kaip viršijanti lūkesčius
	5. finansuojant kvalifikacijos tobulinimą ne didesne kaip šio Tarnautojo ar Darbuotojo vienos pareiginės algos dydžio suma per metus.
2. Prie Darbo apmokėjimo tvarkos 25.2–25.5 punktuose nustatytų skatinimo priemonių papildomai gali būti skiriama padėka.
3. Tarnautojai, turintys galiojančią tarnybinę nuobaudą, neskatinami, išskyrus atvejį, kai Tarnautojo tarnybinė veikla įvertinama kaip viršijanti lūkesčius.
4. Darbuotojai, per paskutinius 6 mėnesius padarę darbo pareigų pažeidimą, neskatinami, išskyrus atvejį, kai Darbuotojo veikla įvertinama kaip viršijanti lūkesčius.
5. Tarnautojai ir Darbuotojai Viešųjų ir privačių interesų derinimo įstatymo 23 straipsnyje nustatytais atvejais negali būti skatinami.
6. Tarnautojams ir Darbuotojams garantuojamos einamos pareigos ir nustatytas darbo užmokestis pagal jam nustatytą darbo grafiką, prieš tai gavus tiesioginio vadovo rašytinį (įskaitant gautą elektroninių ryšių priemonėmis) sutikimą:
	1. kai Tarnautojas / Darbuotojas pagal kvietimą ar šaukimą yra išvykęs į teismą arba į teisėsaugos ar kontrolės (priežiūros) funkcijas atliekančias institucijas;
	2. kai Tarnautojas / Darbuotojas išvykęs karo prievolę administruojančios krašto apsaugos sistemos institucijos nurodymu;
	3. kai Tarnautojas / Darbuotojas atlieka privalomąją karo tarnybą, savanorišką nenuolatinę karo tarnybą arba alternatyviąją krašto apsaugos tarnybą (tokiu atveju garantuojamos tik einamos pareigos);
	4. artimųjų giminaičių (tėvų (įtėvių), vaikų (įvaikių), brolių (įbrolių), seserų (įseserių), senelių, vaikaičių), sutuoktinio, jo tėvų (įtėvių), vaikų (įvaikių), brolių (įbrolių), seserų (įseserių), sugyventinio, jo tėvų (įtėvių), vaikų (įvaikių), brolių (įbrolių) ir seserų (įseserių) mirties atveju – iki 3 darbo dienų;
	5. donorams – darbo dienomis, kuriomis jie teisės aktų nustatyta tvarka turi būti atleidžiami nuo tarnybos / darbo funkcijų;
	6. kai Tarnautojas / Darbuotojasyra išvykę į sveikatos priežiūros įstaigą ir valstybės ar savivaldybės instituciją ar įstaigą, – iki 1 darbo dienos per mėnesį;
	7. kai Tarnautojas / Darbuotojas teisės aktų numatytais atvejais tobulina kvalifikaciją (konkrečios sąlygos ir terminai turi būti suderinami su Jaunimo reikalų agentūros direktoriumi .

**VI SKYRIUS**

**PAŠALPŲ TARNAUTOJAMS IR DARBUOTOJAMS SKYRIMAS**

1. Tarnautojams ir Darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka jie yra paskirti, ligos ar mirties, stichinės nelaimės ar turto netekimo atveju, esant Tarnautojo ar Darbuotojo rašytiniam prašymui su atitinkamą aplinkybę patvirtinančiais dokumentais, gali būti skiriama 3 MMA dydžio materialinė pašalpa.
2. Mirus Darbuotojui, iš Jaunimo reikalų agentūrai skirtų lėšų gali būti išmokama 3 MMA dydžio materialinė pašalpa Darbuotojo šeimos nariams (sutuoktiniui, vaikams (įvaikiams), motinai (įmotei), tėvui (įtėviui) arba seneliui (-ei)), jeigu pateiktas Darbuotojo šeimos nario rašytinis prašymas ir mirties faktą patvirtinantys dokumentai.
3. Mirus Tarnautojui Jaunimo reikalų agentūra finansinę paramą skiria Valstybės tarnybos įstatymo 34 straipsnio 1 dalyje nustatyta tvarka.
4. Sprendimą dėl materialinės pašalpos Tarnautojams ir Darbuotojams skyrimo ir pašalpos dydžio priima Jaunimo reikalų agentūros direktorius. Pašalpa skiriama iš Jaunimo reikalų agentūrai skirtų lėšų.

**VII SKYRIUS**

**BAIGIAMOSIOS NUOSTATOS**

1. Darbo apmokėjimo tvarka peržiūrima kiekvienais metais ir keičiama pasikeitus ją reglamentuojantiems teisės aktams arba atsižvelgiant į kitas pasikeitusias aplinkybes.

37. Darbo apmokėjimo tvarka skelbiama elektroninėmis ryšio priemonėmis ir viešinama taip, kad būtų prieinama visiems Tarnautojams ir Darbuotojams susipažinti.



